FISA MĂSURII 4.1A - Sprijin pentru investiții în exploatații pomicole

Denumirea măsurii - CODUL Măsurii – MCS 4.1A

PNDR:M4,  *SM 4.1a -* SPRIJIN PENTRU INVESTIȚII ÎN EXPLOATAȚII POMICOLE

Tipul măsurii:

* INVESTIŢII
* SERVICII
* SPRIJIN FORFETAR
1. **Descrierea generală a măsurii -** În cadrul acestei măsuri, se va acorda sprijin pentru procesarea la nivelul fermei a produselor agricole din sectorul pomicol. Exploatațiile vizate pentru sprijin prin MCS 4.1a au o dimensiune economică minimă de 8.000 € SO.Datorită existenței terenurilor care se preteză la pomicultură (PTT 11, PTE 3), existenței unui număr mare de absolvenți ai învățământului mediu și superior (PTP 5), prin intermediul posibilității accesării fondurilor nerambursabile (OT2, OP3), facilitării accesului la informații (OP1, OE3, OE4, OE6, OOSI 6, OOSI7), pot fi ameliorate efectele negative ale constrângerilor naturale datorate zonei montane – PST6, riscurile privind poluarea, tendința de migrare a populației (PSP4, PSP9 , AP5, îmbătrânirea plantațiilor de pomi (PSE 4), PSE 11, AE 2 – agricultura de subzistență.

**Obiectiv general:** i) Favorizarea competitivităţii agriculturii

**Obiective specifice ale măsurii :**

• creșterea competitivității, diversificarea producției, creşterea calității produselor obținute și îmbunătățirea performanței generale a exploatațiilor pomicole;

• creșterea valorii adăugate a produselor prin sprijinirea procesării fructelor la nivel de fermă și a comercializării directe a produselor obţinute;

• dezvoltarea lanțurilor scurte de aprovizionare;

• eficientizarea costurilor de producţie prin promovarea producerii şi utilizării energiei din surse regenerabile în cadrul fermei şi prin reducerea consumului de energie.

**Măsura contribuie la priorităţile** P2: Creşterea viabilităţii exploataţiilor şi a competitivităţii tuturor tipurilor de agricultură în toate regiunile şi promovarea tehnologiilor agricole inovatoare şi a gestionării durabile a pădurilor, P5: Promovarea utilizării eficiente a resurselor şi sprijinirea tranziţiei către o economie cu emisii reduse de carbon şi rezilienţă la schimbările climatice în sectoarele agricol, alimentar şi silvic, P6: Promovarea incluziunii sociale, a reducerii sărăciei şi a dezvoltării economice în zonele rurale

**Măsura contribuie la Domeniul de intervenţie:** 2A) Îmbunătăţirea performanţei economice a tuturor exploataţiilor agricole şi facilitarea restructurării şi modernizării exploataţiilor, în special în vederea creşterii participării pe piaţă şi a orientării spre piaţă, precum şi a diversificării activităţilor agricole.

Măsura contribuie la **obiectivele transversale** ale Reg. 1305/2013:

**Mediu și clima -** În cadrul acestei măsuri se vor încuraja investițiile ce vizează eficientizarea/economisirea consumului de apă, utilizarea energiei regenerabile în sectorul pomicol, prelucrarea deșeurilor, a reziduurilor. Investițiile în industria de procesare vor viza reducerea amprentei asupra mediului prin încurajarea de noi metode de păstrare a producției pomicole, produse adaptate mai bine cerințelor pieței.

**Inovare -** Sprijinul pentru realizarea de investiţii în active fizice inovative în domeniul producţiei pomicole, a procesării şi a infrastructurii pomicole va îmbunătăți performanţa economică a exploataţiilor, și va conduce la obținerea de produse procesate cu înaltă valoare.

**Complementaritatea** cu alte alte măsuri din SDL: MCS 41a este complementară cu MCS 42 și MCS 42A prin investițiile în înființarea, extinderea, modernizarea unităților ce procesează materie primă provenită din sectorul pomicol, având ca beneficiari fermieri și cooperative/grupuri de producători/forme asociative, prin acțiunile de marketing este complementară cu MCS 1.2, având ca beneficiari fermierii, populația din teritoriul GAL, și cu MCS 6.1, MCS 6.2, având ca beneficiari fermierii.

**Sinergia** cu alte măsuri din SDL: MCS 41a contribuie împreună cu cu MCS 4.1 la P2 – Creșterea viabilității exploatațiilor și a competitivității tuturor tipurilor de agricultură și promovarea tehnologiei agricole inovatoare.

1. **Valoarea adăugată a măsurii -** In cadrul acestei măsuri vor fi finanțate proiecte inovative, proiecte la scară mică, cu un sprijin de maximum 50.000 de euro/proiect, proiecte care utilizeaza site-uri pentru promovarea produselor proprii, proiecte orientate catre înființarea plantațiilor de arbuști fructiferi.
2. **Trimiteri la alte acte legislative**

**R (UE) Nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a R (UE) nr. 1083/2006 al Consiliului

**R (UE) Nr. 1307/2013** de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a R (UE) nr. 637/2008 al Consiliului și a R (UE) nr. 73/2009 al Consiliului

**Recomandarea 2003/361/CE** din 6 mai 2003 privind definirea micro-întreprinderilor şi a întreprinderilor mici şi mijlocii

**(UE) nr. 1242/2008** de stabilire a unei tipologii comunitare pentru exploatații agricole

**Comunicarea Comisiei nr. 2008/C155/02** cu privire la aplicarea art. 87 și 88 din Tratatul CE privind ajutoarele de stat sub formă de garanții;

**Comunicarea Comisiei nr. 2008/C14/02** cu privire la revizuirea metodei de stabilire a ratelor de referință și de actualizare;

**Planurile de management** ale bazinelor râurilor stabilite în acord cu DCA cu completarile și modificările ulterioare.

**Legea cooperaţiei agricole nr. 566/2004** cu completările și modificările ulterioare, pentru beneficiarii cooperative agricole,

**Legea nr. 1/2005** privind organizarea şi funcţionarea cooperaţiei, cu completările și modificările ulterioare, pentru beneficiarii societăți cooperative agricole,

**Ordonanța Guvernului nr. 37/2005** privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, cu completările și modificările ulterioare, pentru beneficiarii Grupuri de producători).

**Ordinul nr. 119/2014** pentru aprobarea Normelor de igienă şi sănătate publică privind mediul de viaţă al populaţiei cu modificările și completările ulterioare,

**Ordinul 10/2008** privind aprobarea Normei sanitare veterinare care stabileşte procedura pentru marcarea şi certificarea sanitară veterinară a cărnii proaspete şi marcarea produselor de origine animală destinate consumului uman cu modificările și completările ulterioare,

**Ordinul 111/2008** privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală cu modificările și completările ulterioare,

**Ordin 57 din 2010** pentru aprobarea Normei sanitare veterinare privind procedura de autorizare sanitară veterinară a unităţilor care produc, procesează, depozitează, transportă şi/sau distribuie produse de origine animal cu modificările și completările ulterioare.

4.Beneficiari direcţi/indirecţi (grup ţintă)

Beneficiari direcţi: fermieri, cu excepția persoanelor fizice neautorizate, cooperative (cooperativele agricole și societățile cooperative agricole), grupuri de producători, constituite în baza legislației naționale în vigoare care deservesc interesele membrilor.

Beneficiari indirecţi: populația din teritoriul GAL.

**5.Tip de sprijin:** rambursare costurilor eligibile suportate și plătite efectiv sau costuri standard şi contribuția în natură, în cazul înființării/reconversiei plantațiilor pomicole și înființării de pepiniere pomicole.

**6. Tipuri de acţiuni eligibile:**

Investiții în înființarea și modernizarea fermelor pomicole, inclusiv în înființarea și reconversia plantațiilor pomicole și modernizarea parcului de mașini și utilaje agricole.

• Investiții în înființarea și modernizarea pepinierelor pomicole, inclusiv în creșterea suprafețelor ocupate de material săditor.

• Inființarea și modernizarea unităților de procesare la nivelul fermelor și investiții în vederea comercializării (precum magazinele la poarta fermei sau rulotele alimentare prin care vor fi comercializate exclusiv propriile produse pomicole), doar ca o componentă secundară a proiectului.

• Investiții în producerea şi utilizarea energiei din surse regenerabile, cu excepția biomasei (solară, eoliană, cea produsă cu ajutorul pompelor de căldură, geotermală) în cadrul fermei, ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;

• Investiții în instalații pentru producerea de energie electrică și/sau termică, prin utilizarea biomasei (din deșeuri/ și/sau forestieră, atât din ferma proprie cât și din afara fermei), ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;

• Înființarea şi/sau modernizarea căilor de acces în cadrul fermei, inclusiv utilităţi şi racordări;

• Investiții în scopul îndeplinirii standardelor comunitare în cazul tinerilor fermieri în conformitate cu art 17 (5) al Reg. 1305/2013 în care sprijinul poate fi acordat pe o perioadă maximă de 24 luni de la momentul instalării.

• Investiții necorporale: achiziționarea sau dezvoltarea de software și achiziționarea de brevete, licențe, drepturi de autor, mărci

**Acțiuni neeligibile pentru sprijin**: achiziția de drepturi de producție agricolă, de drepturi la plată, animale, plante anuale și plantarea acestora din urmă, achiziţia de clădiri, obținerea de băuturi alcoolice.

**7. Condiţii de eligibilitate**

* Solicitantul trebuie să se încadreze în categoria beneficiarilor eligibili;
* Investiția trebuie să se încadreze în cel puțin una din acțiunile/operațiunile eligibile prevăzute prin măsură;
* Solicitantul trebuie să demonstreze capacitatea de asigurare a cofinanțarii investiției;
* Viabilitatea economica a investiției trebuie să fie demonstrata în baza prezentarii

documentației tehnico-economice.

* Investiția va respecta cerințele privind conformarea cu standarde impuse de legislația națională și europeană, inclusiv pe cele cu privire la efectele asupra mediului; în cazul în care aceasta poate avea efecte negative asupra mediului, investiția va fi precedată de o evaluare a impactului preconizat asupra mediului;
* Investiția trebuie să respecte zonarea speciilor din anexa PNDR;
* În cazul înființării și/sau reconversiei solicitantul trebuie să utilizeze doar material fructifer din categoria biologică certificat;
* În cazul pepinierelor, solicitantul se angajează că materialul rezultat va fi material fructifer din categoria biologică certificat;
* Exploatația trebuie să respecte dimensiunile economice viabile:
* Dimensiunea minimă a suprafeţelor pomicole / a suprafetelor ocupate cu pepiniere pomicole, deţinute în proprietate sau folosinţă de o exploataţie agricolă trebuie să fie de minimum 8000 euro SO în cazul investiţiilor simple, care nu presupun reconversie şi/sau înfiinţare plantaţii pomicole şi în cazul investitiilor ce presupun producerea de material de înmulțire și material de plantare fructifer.
* Suprafața înființată/replantată prevăzută prin proiect trebuie să fie echivalentă cu minimum:
	+ 7000 euro SO în cazul culturii de căpşuni în cîmp şi în spații protejate;
	+ 6000 euro SO în cazul producerii de material de înmulțire și material de plantare fructifer;
	+ 3000 euro SO pentru toate celelalte specii si sisteme de cultura.
* Contribuția în natură este eligibilă doar dacă sunt respectate condițiile prezente în articolul 69 (1) al R 1303/2013;
* În cazul procesării la nivelul fermei atât materia primă procesată cât și rezultatul procesării trebuie să fie incluse în Anexa I la TFUE. În cazul comercializării, vor fi sprijinite doar produse incluse în Anexa I la TFUE.
* Investițiile în procesarea la nivelul fermei sunt eligibile doar împreună cu investițiile în modernizarea/dezvoltarea fermei (dezvoltarea producției agricole primare), ca și componentă secundară, în scopul adăugării de plus valoare la nivel de fermă.
* Investițiile în instalații al căror scop principal este producerea de energie electrică, prin utilizarea biomasei, trebuie să respecte prevederile art. 13(d) din R.807/2014, prin demonstrarea utilizării unui procent minim de energie termică de 10%,
* Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat; Investițiile necesare adaptării la standardele UE, aplicabile producției agricole realizate de tinerii fermieri care se instalează pentru prima dată într-o exploatație agricolă se vor realiza în termen de maxim 24 de luni de la data instalării (conform art 17, alin. 5 din R(UE) nr.1305/2013
* Solicitantul nu va reduce dimensiunea economică prevăzută la depunerea cererii de finanțare a exploatației agricole pe toată perioada de implementare a proiectului cu mai mult de 15%. Cu toate acestea, dimensiunea economică a exploatației agricole nu va scădea, în nicio situație, sub pragul minim de 8.000 SO stabilit prin condițiile de eligibilitate

**8.Criterii de selecţie**

Se va avea în vedere prioritizarea proiectelor generatoare de noi locuri de muncă, inovatoare și ai căror beneficiari sunt tineri cu vârsta sub 40 de ani, femei. Beneficiarii vor fi selectați în funcție de dimensiunea fermei – fermă mică, nivelul de calificare, forma asociativă, orientarea către înființarea plantațiilor de arbuști fructiferi. Proiectele vor respecta principiile prevăzute în Fișa Măsurii 4.1a din PNDR 2014-2020 și vor fi detaliate suplimentar în documentația subsecventă.

1. **Sume (aplicabile) si rata sprijinului**

**Ferme mici, medii și forme asociative:**

• Intensitatea sprijinului este de **50% din totalul cheltuielilor eligibile,** fără a depăși: 30000 € pentru achiziții simple și 50000 € în cazul investițiilor în activitatea de producție (utilaje, înființare, reconversie etc), investiţiile care conduc la un lanț alimentar integrat, la nivelul exploatației agricole (producție, procesare, comercializare), obținere material de înmulțire și material de plantare fructifer, în cazul investițiilor în activitatea de producție (utilaje, înființare și reconversie) și pentru investiţiile care conduc la un lant alimentar integrat, la nivelul exploatației agricole

În cazul fermelor mici, medii și pentru obținerea de material de înmulțire și material de plantare fructifer intensitatea sprijinului nerambursabil se va putea majora, cu 20 de puncte procentuale, însă rata maximă a sprijinului combinat nu poate depăși 90%, pentru:

• Investiţii realizate de tinerii fermieri, cu vârsta sub 40 de ani, la data depunerii cererii de finanţare (așa cum sunt definiți la art. 2 din R 1305/2013 sau care s-au instalat in ultimii cinci ani anterior solicitării sprijinului, conform Anexa II a R. 1305/2013)\*;

• Proiecte integrate;

• Operațiuni sprijinite în cadrul PEI;

• Investiții legate de operațiunile prevăzute la art. 28 (Agromediu) și art. 29 (Agricultura ecologica) din R (UE) nr. 1305/2013;

• Zone care se confruntă cu constrângeri naturale și cu alte constrângeri specifice.

Intensitatea sprijinului nerambursabil pentru forme asociative se va putea majora cu 20 de puncte procentuale, însă rata maximă a sprijinului combinat nu poate depăși 90%, pentru investiții colective și proiecte integrate, Operațiuni sprijinite în cadrul PEI, investiții legate de operațiunile prevăzute la art. 28 (Agromediu) și art. 29 (Agricultura ecologica) din R (UE) nr. 1305/2013, zone care se confruntă cu constrângeri naturale și cu alte constrângeri specifice. În cazul proiectelor care includ activităţi de procesare la nivelul fermei, ratele sprijinului aplicabile acţiunilor privind procesarea şi comercializarea produselor enumerate în Anexa I la TFUE vor respecta intensităţile ajutorului aplicabile specificate în Anexa II la Reg. 1305/2013 (specifice sM 4.2a). Costurile eligibile per ha de plantație pomicolă se vor încadra în plafoanele costurilor standard furnizate și asumate de către ICDP Mărăcineni. Contribuția privată a beneficiarului poate fi reprezentată de contribuția în natură sub forma lucrărilor efectuate în regie proprie, care vor fi evaluate pe baza costurilor standard pentru lucrări furnizate de către ICDP Mărăcineni. Sprijinul se va acorda sub forma costurilor standard și a contribuției în natură doar pentru operațiunile detaliate în PNDR.

**10.Indicatori de monitorizare**

Număr de proiecte care beneficiază de sprijin de 30.000 - 2

Număr de proiecte care beneficiază de sprijin de 50.000 - 1

Valoarea alocată pe măsură: 110000 euro

Număr de locuri de munca create: 2